

CSORVÁS VÁROS POLGÁRMESTERE

5920 Csorvás, Rákóczi u. 17. Tel: 66/258-001 e-mail: pmh@csorvas.hu

**Előterjesztés**

**Csorvás Város Önkormányzatának Képviselő-testületéhez**

**a Képviselő-testülettől a polgármesterre átruházott**

 **szociális ágazati feladat- és hatáskörök**

**2020. évi gyakorlásáról**

**Tisztelt Képviselő-testület!**

Csorvás Város Polgármesterekéntajelen előterjesztésselteszek eleget a Csorvás Város Önkormányzata Képviselő-testületének és szerveinek Szervezeti és Működési Szabályzatáról szóló 5/2015.(III.20.) önkormányzati rendelet (a továbbiakban: SZMSZ) 30. § (2) bekezdésében foglalt kötelezettségemnek, miszerint: „30. § (2) A polgármester köteles a Képviselő-testület igénye szerinti időpontban, de naptári évente legalább egy alkalommal beszámolni a Képviselő-testületnek az átruházott hatáskörök gyakorlásáról. …”

A Polgármester 2020. január 1-től december 31. napjáig települési támogatást **rendkívüli** esetben 148 alkalommal nyújtott 90 személy részére **1.969.000** **Ft** összegben. Ez 341.000 Ft-tal kevesebb a 2019. évinél.

2020-ban települési támogatást **lakhatásra** 88 család részére állapított meg a polgármester. Erre a célra, közüzemi szolgáltatókhoz utalva, 2020-ban **7.177.000 Ft**-ot fordított az önkormányzat. Ez 3,5 millió Ft-tal kevesebb a 2019-as ráfordításnál.

Szeptemberben igényelhettek támogatást **6 hónapra** **tűzifa** vásárlására azok, akik nem részesülnek lakhatási települési támogatásban. 13 fő nyújtott be ilyen igényt, az ő támogatásuk (6 hónapra) **678.000 Ft**. Ez 498.000 Ft-tal és 9 fővel több a tavalyinál.

2020-ban települési támogatást **szemétszállításra** 194 esetben állapított meg a polgármester a 70 éven felüli csorvási lakosok számára összesen **2.421.120** **Ft** összegben.

**Temetési** költségek enyhítésére 17 esetben nyújtott támogatást, összesen **790.000 Ft** összegben**.** Ez 4 fővel és 340.000 Ft-tal kevesebb a tavalyinál.

A gyermek **születéséhez** nyújtott támogatás 37 szülő részére került kifizetésre **1.850.000 Ft** összegben. Ez 200.000 Ft-tal több a tavalyinál.

A rendszeres **gyermekvédelmi** kedvezményben részesülő családok augusztus és december hónapban kaptak 15.000 Ft gyermekenkénti összeget. Az iskolakezdéshez kapcsolt támogatás **augusztusban** 35 családnak 80 gyermek jogán **1.200.000 Ft** volt. **Decemberben** 33 család 75 gyermek jogán **1.125.000 Ft**-ot kaphatott. Ez 345.000 forinttal több a 2019-esnél.

A Polgármester a **közfoglalkoztatásba** bevont munkavállalóknak augusztusban és decemberben 15.000 Ft támogatást nyújtott, amely összesen 127 jogosultnak **1.905.000 Ft**-ot tett ki.

Azon különleges bánásmódot igénylő gyermekek szülei, akik speciális ellátást biztosító nevelési-oktatási intézménybe hordják gyermeküket, az **utazási költségekhez** való hozzájárulásként gyermekenként 60.000 Ft-os támogatásban részesültek, amely 12 család részére összesen **840.000** **Ft** volt.

2020. január-februárban a 2019-es év költségvetésének terhére a polgármester méltányossági jogkörében eljárva 32 háztartást támogatott 8-8 mázsa barnakőszénnel.

A szociális tüzelő programban 2020. szeptemberében 856 mázsa barnakőszén megvásárlására nyertünk támogatást, s az ennek felhasználására megalkotott rendelet alapján 85,6 főt részesíthettünk 10 mázsa barnakőszén juttatásával támogatásban. Az 856 q barnakőszén értéke 2.568.000,- Ft volt, melyből az önkormányzatot **543.560,- Ft** (856q\*(500Ft\*1.27%)) önrész terhelte. A szállítási költség ezen felül **655.320,- Ft** volt.

Csorvás Város polgármestere a 15/2020. (XI.25.) sz. önkormányzati rendeletben a Csorváson élő, **szociálisan rászoruló 65. évet betöltött személyek** részére decemberben nyújtandó bruttó 6.350,- Ft/fő értékű élelmiszercsomagról rendelkezett.

Ehhez kapcsolódóan a Hatósági Iroda munkatársai a város népesség-nyilvántartó programjából megállapították, hogy a 65. életévüket betöltött csorvási lakosok száma 1055. Szociálisan rászorulónak kellett tekinteni azt a személyt, akinek a jövedelme nem haladta meg az öregségi nyugdíj mindenkori legkisebb összegének 800%-át, azaz a 228.000 Ft-ot.

A megállapítás érdekében valamennyi, a fenti feltételeknek megfelelő lakosnak kiküldték a kérelmet – ideértve az Egyesített Szociális Intézmény lakóit is -, melyet nagyobb részben a közfoglalkoztatásban részt vevők kézbesítettek, majd szedtek össze a nyugdíjigazolásokkal együtt. Kisebb részben a hatósági kézbesítő működött közre a napi feladatai mellett, illetve többen személyesen hozták be.

A beérkezett kérelmek, és a hozzájuk csatolt jövedelemigazolások alapján 914 fő 65 év feletti személy számára volt megállapítható az élelmiszercsomag-támogatás **5.803.900**,- Ft összértékben.

Ezzel egyidejűleg a Polgármester méltányossági jogkörében eljárva szintén élelmiszercsomaggal kívánta támogatni a **közfoglalkoztatásban részt vevőket**, a települési lakhatási támogatásban, és a rendszeres gyermekvédelmi részesülőket. E három további személyi kör összlétszáma 113 fő volt, a kiosztott csomagok összértéke pedig bruttó **717.550**,- Ft.

2020. március 20. napján Csorvás Város polgármestere arról döntött, hogy a 2020. február hónapban lejáró, márciusban megújítandó hulladékszállítási és lakhatási települési támogatásokat 3 hónappal **meghosszabbítja**. Ez összesen 14 főt érintett.

**A fentieket összegezve 2020-ban *27.675.450* Ft-ot** (2019-ben 25.495.650 Ft-ot) **költött az Önkormányzat szociális területen.**

|  |  |  |
| --- | --- | --- |
| 2020. | eset/jogosult | összeg (Ft) |
| rendkívüli települési támogatás | 148/90 | 1.969.000.- |
| lakhatási települési támogatás | 88 | 7.177.000.- |
| 6 havi tűzifa | 13 | 678.000.- |
| szemétszállítási támogatás | 194 | 2.421.120.- |
| temetési költségekhez hozzájárulás | 17 | 790.000.- |
| születéshez nyújtott támogatás | 37 | 1.850.000.- |
| gyvk-s családok aug-i és dec-i támogatása | 35/8033/75 | 1.200.000.-1.125.000.- |
| közfoglalkoztatottak aug-i és dec-i támogatása | 127 | 1.905.000.- |
| utazási költséghozzájárulás | 12 | 840.000.- |
| szociális szén | 85,6 | 1.198.880.- |
| méltányossági szén | 32 | Előző évi ktgvetésből |
| élelmiszercsomagok | 1027 | 6.521.450.- |
| **összesen**  |  | **27.675.450.-** |

Kérem a Tisztelt Képviselő-testületet, hogy a beszámolómat vitassa meg.

Csorvás, 2021. június 21.

 Baráth Lajos sk.

 polgármester